**Задание 2 Извличане на изисквания**

1. **Проучване за осъществимост (Feasibility study)**

* **Rezzo -** системата позволява резервиране на маса в ресторант, клуб или театър, като предлага различни отстъпки и предоставя обща информация за обектите.
* **Justbook** – системата позволява резервиране на маса в ресторант, като може да се поръча предварително и да се плаща през приложението.
* **Dineout** – системата позволява резервиране на маса в ресторант и закупуване на ваучери на определена стойност, които могат да се използват в ресторантите, които използват системата.

1. **Бизнес изисквания**

**Rezervito** е софтуерна система, която улеснява процеса за резервация в ресторант. Чрез резервиране през нашата система, клиентите ще могат да се възползват от различни отстъпки.

**Защо потребителите се нуждаят от нашата система?**

На първо място клиентите търсят удобство в процеса по резервиране на места в предпочитано за тях заведение. Ако потребителите искат да пробват непознати ресторанти, то за всеки обект има подробна информация и наличие на рейтингова система, която предоставя мнения на други потребители.

На второ място системата улеснява съставянето на график за натовареност на обекта и процеса по настаняване на клиенти в реално време.

Системата позволява на клиента да търси ресторанти по различни категории като популярност, най-близко местоположение и тип на кухнята.

Системата предоставя възможност на малките семейни ресторанти да се рекламират и развиват.

**Бизнес изисквания за системата:**

* Системата трябва да позволява лесна и бърза резервация на ресторант.
* Чрез извършване на резервация през системата клиентите ще могат да се възползват от ексклузивни оферти и отстъпки.
* Системата трябва да поддържа голям каталог от разнообразни ресторанти.
* Системата трябва да улеснява процеса по настаняване в ресторантите като предоставя на управителите на ресторанта интерактивна карта на секторите на заведението и свободните места в тях.
* Системата трябва да поддържа гъвкави начини на плащане.

1. **Идентифициране на заинтересованите лица**

Системата ще поддържа влизане на потребители с различни права на достъп. Типовете потребители ще са администратори, управители на ресторанти и клиенти. Администраторите разполагат със софтуера за управление на цялата платформа. Управителите използват приложението за управление на резервации. Клиентите влизат през уебсайта на платформата за да си направят резервация. Има два типа клиенти като те са регистрирани и нерегистрирани. Основната разлика между тях е в бързината на финализиране на резервация и регистрираните потребители имат възможност за добавяне на ресторант към секция Любими.

1. **Системните администратори** – лицата, които правят обновления по софтуера и добавят нови функционалности към него
2. **Управителите** - лица, отговарящи за даден обект, които използват софтуера за управление на резервациите на платформата. Те могат да виждат в реално време подробна информация за всяка резервация и статистика за клиентите и така по-лесно да управляват процеса на настаняване.
3. Трети тип потребители са **клиентите**, които могат да бъдат регистрирани и нерегистрирани. Те могат да влязат в платформата чрез уебсайтът ѝ.
   * **Нерегистриран клиенти** – лица, които могат да разглеждат информация за ресторанти, регистрирани в платформата, да резервират ресторанти и да ги търсят по определени категории. По време на финализиране на резервация потребителят трябва да попълни информация за обратна връзка и след успешно резервиране бива известен чрез СМС. Има и възможност за абониране за бюлетин за нови интересни и изгодни предложения като трябва да бъде въведен имейл адрес.
   * **Регистрирани клиенти** – лица, които имат достъп до същата функционалност като нерегистрираните клиенти, но с разликата че финализирането на поръчката става по-бързо понеже вече са въведени необходимите данни за обратна връзка при резервиране. Също така имат възможност за добавяне на ресторанти към секция Любими.
4. **Банка** – лице, чрез което се извършват плащанията.
5. **Brainstorming сесия**

**Задача:** Като следвате насоките дадени в материалите за упражнение 3, организирайте онлайн с колегите си Brainstorming сесия, на която да изясните основните функционалности на вашата система (според вашите разбирания). Може да ползвате Google Docs, Skype ……

* 1. Изберете модератор на сесията – той/тя следи за времето и за това да може всеки да представи идеите си;
  2. Разделете системата на логически части – например как ще се управляват потребителите;
  3. За всяка логическа част в рамките на 5 мин. - 10 мин всеки от екипа независимо записва какви според него са функционалностите, които трябва да има;
  4. След изтичане на времето всеки обяснява идеите си, а модераторът ги записва в Google docs за да ги виждат всички в реално време;
  5. Идеите се обсъждат и прецизират, повтарящите се/допълващите се се обединяват, неприложимите се премахват и т.н.;
  6. Повторете стъпки от а до f докато не опишете цялата система
  7. Направете сесия и за нефункционалните изисквания – качество, бързодействие, надеждност и др.
  8. Направете списък с всички функционалности и нефункционални изисквания.

1. **Подготовка на интервюта**

**Задача:** Като използвате насоките дадени в материалите към упражнение 3 и списъкът с от т. 4 подгответе въпросници към поне **3** (три) типа заинтересовани лица за да потвърдите вашето виждане за системата и да разберете тяхното. Първата част от въпросника трябва да е насочена за характеризиране на заинтересованото лице – кой е това, каква е връзката със системата, какъв е съответният му/и опит. Във въпросника използвайте и затворени и отворени въпроси.

1. **Прототип**

**Задача:** Като използвате balsamiq или друг инструмент направете прототип на примерен визуален интерфейс на системата (mockup), който да използвате по време на интервютата.