**Задание 2 Извличане на изисквания**

1. **Проучване за осъществимост (Feasibility study)**

Проучването за осъществимост се прави с цел да се види дали има потенциал идеята за дадена система. Разглеждат се съществуващи подобни решения, проучва се тяхната функционалност.

**Задача**: Намерете, разгледайте и опишете поне 3 подобни на вашата идея други системи. Опишете ги накратко и обосновете с какво вашата система ще е по-различна или по-добра – повече функционалности, по-нови технологии и т.н.

1. **Бизнес изисквания**

Описание на целите на системата на високо ниво.

**Задача**: Предоставете кратко описание на системата, като уточните какъв е нейният контекст и каква е нейната цел, към кого е насочена и какви са съответните предимства. Опишете поне 5 бизнес изисквания към системата.

1. **Идентифициране на заинтересованите лица**

**Задача:** Определете иопишете накратко всички заинтересовани лица към вашата система – крайни потребители, клиенти, разработващ екип, регулаторни органи и др**.**

1. **Brainstorming сесия**

**Задача:** Като следвате насоките дадени в материалите за упражнение 3, организирайте онлайн с колегите си Brainstorming сесия, на която да изясните основните функционалности на вашата система (според вашите разбирания). Може да ползвате Google Docs, Skype ……

* 1. Изберете модератор на сесията – той/тя следи за времето и за това да може всеки да представи идеите си;
  2. Разделете системата на логически части – например как ще се управляват потребителите;
  3. За всяка логическа част в рамките на 5 мин. - 10 мин всеки от екипа независимо записва какви според него са функционалностите, които трябва да има;
  4. След изтичане на времето всеки обяснява идеите си, а модераторът ги записва в Google docs за да ги виждат всички в реално време;
  5. Идеите се обсъждат и прецизират, повтарящите се/допълващите се се обединяват, неприложимите се премахват и т.н.;
  6. Повторете стъпки от а до f докато не опишете цялата система
  7. Направете сесия и за нефункционалните изисквания – качество, бързодействие, надеждност и др.
  8. Направете списък с всички функционалности и нефункционални изисквания.

1. **Подготовка на интервюта**

**Задача:** Като използвате насоките дадени в материалите към упражнение 3 и списъкът с от т. 4 подгответе въпросници към поне **3** (три) типа заинтересовани лица за да потвърдите вашето виждане за системата и да разберете тяхното. Първата част от въпросника трябва да е насочена за характеризиране на заинтересованото лице – кой е това, каква е връзката със системата, какъв е съответният му/и опит. Във въпросника използвайте и затворени и отворени въпроси.

1. **Прототип**

**Задача:** Като използвате balsamiq или друг инструмент направете прототип на примерен визуален интерфейс на системата (mockup), който да използвате по време на интервютата.