**Ревю на проект Digital Waiter**

**Даниел Димитров, ф.н. 62121**

**Виктор Христов, ф.н. 62151**

**Иван Чучулски, ф.н. 62167**

1. **Оценка на изискванията**
   * 1. **Функционални изисквания**

Функционалните изисквания по-скоро описват потребителски случаи на системата отколкото конкретни функционалности на системата. Например REQ-2 Поръчване на храна са смесени функционални потребителски с функционални системни изисквания. Не е спазен стандарта за писане на изискванията с ключови конструкции като must have, should have и други . Изискването е много дълго и трябва да бъде разделено на няколко подизисквания.

В документа с изисквания ще е добре да бъдат указани връзки между изисквания, защото има изисквания, които са специфицирани, но не са дефинирани. В някой случаи това води до двусмислие в изискванията като например REQ-3 Промяна на поръчката има подизискване „Промяна на ястието“, което може да бъде объркано с REQ-10, което е свързано с Administrator.

Пример за непълно изискване е REQ-5 „Плащане“ като не става ясно плащането дали става в обхвата на системата и кой инициира плащането.

* + 1. **Нефункционални изисквания**

Някой от качествените изисквания са неясно оформени като например REQ-13 „Работа в реално време“ не се разбира с какво ще допринесе това изискване на системата.

По-скоро REQ-14 „Безопасност“ се отнася за сигурност на данните на потребителите на системата.

При REQ-15 „Сигурност“ има смесване на функционални и нефункционални изисквания като първото изречение трябва да се отдели като функционално.

За REQ-19 „Поддръжка на брой потребители“ не е специфицирано какво се има предвид под „устройство“.

Изискването REQ-21 е обобщено и е неясно каква е тази перспективна технологична платформа.

1. **Оценка на документа**

При Use Case диаграмата забелязваме, че Administrator може да изпълнява всички действия на Queue Manager и не се вижда причина QM да съществува като актьор в системата.

Use case диаграмата е трудна за проследяване, защото има препокриване на стрелките.

Действието “Плащане“ може да се извършва от всички актьори, което е нелогично, защото само Клиентите могат да плащат. Също така начините на плащане не са специфицирани.

Действието „Поръчване“ също трябва да може да се извършва само от Клиент.

Sequence диаграмите са добре оформени и със спазена нотация.

За Dataflow диаграмата процесите и хранилищата от данни са с некоректна нотация.

За ERD диаграмите няма връзка между клиента и поръчката му. Няма данни за клиента, с които да извършва плащане. За опростяване на диаграмата би било по-добре потребителските и администраторските акаунти да бъдат отделени в различни таблици. Препоръчваме множествеността на връзките да се напише с цифри.

За Activity диаграмата е добре да бъде именувана какво действие извършва. Сбъркана е нотацията като трябва да бъдат направени опции вместо да използват fork на процесите. Ще е добре диаграмата да бъде разделена на две диаграми.